turjo4nis/wikipedia-bn-dump-20250701 huggingface dataset:
জুলিয়া মাইকেলস

জুলিয়া কাভাজস (জন্ম নভেম্বর ১৩, ১৯৯৩), তার মঞ্চ নাম জুলিয়া মাইকেলস নামেই পরিচিত, একজন মার্কিন গায়িকা এবং গীতিকার। তিনি টিনএজ বয়স থেকেই সঙ্গীত পরিবেশন করছেন এবং গান লেখা শুরু করেন যেগুলো হাই-প্রোফাইল শিল্পীদের দেওয়া হত, এদের মধ্যে ডেমি লোভাটো, ফিফথ হারমোনি, হেইলি স্টেইনফেল্ড, এবং জিঅয়েন স্টেফানি অন্যতম। জুলিয়া রিপাবলিক রের্কডসের সঙ্গে চুক্তিবদ্ধ হন, ২০১৭-এ প্রকাশ করেন তার অভিষেক একক গান "ইস্যুস", যেটি মার্কিন যুক্তরাষ্ট্রের বিলবোর্ড হট ১০০ তালিকায় ১১ নম্বরে অবস্থান করে এবং  রের্কডিং ইন্ডাষ্ট্রি অ্যাসোসিয়েশন অব আমেরিকা (রিয়া) কর্তৃক ডাবল-প্লাটিনাম হিসেবে স্বীকৃতি পায়।। এরই পরে প্রকাশ পায় তায় অভিষেক সম্প্রসারিত বাজনা,  নার্ভাস সিস্টেম (২০১৭)।

ব্যক্তিগত জীবন

প্রারম্ভের জীবন ও সঙ্গীত রচনা
জুলিয়া কাভাজস জন্মগ্রহণ করেন  ডাভেনপোর্ট, আইওয়ায় কিন্তু সান্টা ক্লারা, ক্যালিফোর্নিয়ায় চলে যান, তার পরিবারের সাথে এদের মধ্যে তার বড় বোন জ্যাডেন মাইকেলস, তিনিও একজন গীতিকার।  তার পিতা, জুয়ান ম্যানুয়েল কাভাজস, একজন  পুয়ের্তো রিকান, এবং একটি অভিনয় কর্মজীবন শুরু করতে নাম পরিবর্তন করে রাখেন জন মাইকেলস। ১২ বছর বয়সেই তিনি গান গাওয়া শুরু করেন। টিন এজের শেষার্ধে, তিনি দেখা করেন গীতিকার জোলেন বেলে এবং লিন্ডি রবিনস এর সঙ্গে, যাদের সাথে তিনি ডেমি লোভাটোর জন্য লেখেন ফায়ার স্টার্টার  এবং ফিফট হারমোনির জন্য লেখেন মিস মোবিন' অন"।

জুলিয়া তার সঙ্গীত প্রভাবক হিসেবে উল্লেখ করেছেন ফিওনা অাপেল, লিসা মিশেল, লাউরা মার্লিং, মিসি হিগিংস, পারাম্যোর, জুলিয়েট সিমস, সারাহ ব্লাসকো, এবং দ্য ফ্রে এর নাম।

তিনি হলিউড পপ সারকিটসে লিখেছেন তার ১৬ বছর বয়স থেকে। যখন তার বয়স ১৯, তিনি সাক্ষাৎ করেন তার সঙ্গীত লেখক সহযোগী জাস্টিন ট্রান্টারের সঙ্গে, যার সঙ্গে তিনি নিয়মিত সহযোগে কাজ করে চলেছেন। নরওয়েজিয়ান গায়ক কায়গোর সঙ্গে তিনি রিও ডি জেনিইরোতে অনুষ্ঠিত ২০১৬ গ্রীষ্মকালীন অলিম্পিকের সমাপনী অনুষ্ঠানে  "কেরি মি" গানটি পরিবেশন করেন।

২০১৭-বর্তমান: একক সঙ্গীত কর্মজীবন
জানুয়ারি ২০১৭-এ, প্রকাশ করেন তার অভিষেক একক গান "ইস্যুস", যেটি মার্কিন যুক্তরাষ্ট্রের বিলবোর্ড হট ১০০ তালিকায় ১১ নম্বরে অবস্থান করে এবং  রের্কডিং ইন্ডাষ্ট্রি অ্যাসোসিয়েশন অব আমেরিকা (রিয়া) কর্তৃক ডাবল-প্লাটিনাম হিসেবে স্বীকৃতি পায়। জুলিয়া বলেছেন এটি ছিল প্রথম বার আমার লেখা একটি গান যার আওয়াজ আমার নিজের খুব ভালো লেগেছে যা আমি কাউকে গাইতে দেইনি।  জুলিয়ার ভাষ্যমতে, অনেক বড় শিল্পীরাই এই গানটির জন্য যুদ্ধ করেছে, কিন্তু জুলিয়া নিজের জন্য গানটি রেখে দিয়েছে।

এপ্রিল ২০১৭-এ, জুলিয়ার নতুন গান হাও ডু উই গেট ব্যক টু লাভ  এইচবিও এর  গার্লস ধারাবাহিকে প্রচারিত হয়েছিল।

জুলাই ২৮, ২০১৭-এ জুলিয়ার ইপি নার্ভাস সিস্টেম প্রকাশিত হয়। জুন ২, ২০১৭-এ জুলিয়ার দ্বিতীয় একক "উহ হু" প্রকাশিত হয়।

 ডিস্কোগ্রাফি 

সম্প্রসারিত বাজনা
 নার্ভাস সিস্টেম'' (২০১৭)

পুরস্কার ও মনোনয়ন

বিলবোর্ড মিউজিক অ্যাওয়ার্ড
বিলবোর্ড মিউজিক অ্যাওয়ার্ড অনুষ্ঠিত হয় মার্কিন যুক্তরাষ্ট্রে শিল্পীদের বাণিজ্যিক সঙ্গীতকর্মকে সম্মান প্রদশর্নের জন্য , বিলবোর্ড ম্যাগাজিন তালিকায় প্রকাশের ভিত্তিতে।

এমটিভি ভিডিও মিউজিক অ্যাওয়ার্ড 
এমটিভি ভিডিও মিউজিক অ্যাওয়ার্ড প্রতিষ্ঠিত হয়েছিল এমটিভি কর্তৃক ১৯৮৪-এ, বছরের গানের ভিডিওগুলোকে পুরস্কার প্রদানের লক্ষ্যে।

তথ্যসূত্র

১৯৯৩-এ জন্ম
জীবিত ব্যক্তি
মার্কিন গায়িকা
হিস্পানিক ও লাতিন আমেরিকান সঙ্গীতজ্ঞ
ক্যালিফোর্নিয়ার গীতিকার
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন পপ গায়িকা
মার্কিন পপ সঙ্গীতশিল্পী
রিপাবলিক রেকর্ডসের শিল্পী
মার্কিন নৃত্য সঙ্গীতজ্ঞ
কলকাতা সম্মেলন

ক্যালকাটা কনভেনশন  বা  কলকতা সম্মেলন  গ্রেট ব্রিটেন ও আয়ারল্যান্ডের যুক্তরাজ্য এবং তিব্বত এবং উত্তর ভারতের রাজ্যের সিকিমের শাসক চীনা বংশোদ্ভূত রাজ্যের মধ্যবর্তী ১৯তম শতাব্দীর একটি চুক্তি।ভারতবর্ষের গভর্নর-জেনারেল লর্ড ল্যানসনডে এবং চীনা আমবান বা তিব্বতের বাসিন্দা, ১৮৯০ সালের ১৭ মার্চ ভারতের কলকাতায় চুক্তি সাক্ষর করেন।

পেক্ষাপট 
উত্তর-পূর্ব ভারতে  ব্রিটিশ অস্থায়ী তিব্বতের বাজার উন্মুক্ত করা এবং চীনের শিল্পজাত বস্ত্র, তামাক, শস্য, সরঞ্জাম ও চা সম্প্রসারণ করে।  একই সময়ে, এই খেলাটি অঞ্চলের রাশিয়ান সাম্রাজ্যের সাথে খেলে ব্রিটিশরা তাদের ভারতীয় সাম্রাজ্যের উত্তরের একটি বাফার জোনটি তৈরি করা গুরুত্বপূর্ণ বলে মনে করে, যাতে রাশিয়ানরা আক্রমণ থেকে বাঁচতে পারে।

রসদ 
ধারা-১ এর অধীনে সিকিম ও তিব্বতের সীমাটি পর্বতশৃঙ্গের তীক্ষ্ণতা হিসাবে চিহ্নিত করা হয়েছিল, যা সিক্কিমের তিস্তা নদীতে প্রবাহিত পানি এবং তিব্বত মূচু নদীতে প্রবাহিত পানি এবং তিব্বতের অন্যান্য নদীতে উত্তর উপদ্বীপ থেকে তার উপনদিকে পৃথক করে।ভুটান সীমান্তের মাউন্ট গিম্মোচিতে লাইনটি শুরু হয় এবং ঊর্ধ্বমার্জিত জলবায়ু অনুসরণ করে যেখানে নেপালি অঞ্চলটিতে শেষ হয়।

ফলাফল 
১৮৯৩ সালের ডিসেম্বরে মূল সম্মেলনের একটি প্রোটোকল যোগ করা হয়। ১৮৯০ সালের সিকিম-তিব্বতের কনভেনশনের সাথে যুক্ত বাণিজ্য, যোগাযোগ এবং চার্চ সম্পর্কে রেগুলেশন তিব্বতের য়াটং, তিব্বতের একটি ব্রিটিশ বাণিজ্য পোস্ট প্রতিষ্ঠার জন্য অনুমোদিত এবং যোগাযোগ সংক্রান্ত নিচের প্রবিধান।

তথ্যসূত্র
আবদুল খালেক (বীর প্রতীক)

আবদুল খালেক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল খালেকের জন্ম কুমিল্লার মনোহরগঞ্জ উপজেলার খিলা ইউনিয়নের পূর্ব বাতাবাড়িয়া গ্রামে। চার ভাই তিন বোনের মধ্যে তিনি ছিলেন পঞ্চম। তার বাবার নাম আমিনউদ্দিন ভূইয়া এবং মায়ের নাম নূরজাহান বিবি। তার স্ত্রীর নাম আছিয়া খাতুন।

কর্মজীবন 
পাকিস্তান ইউনাইটেড ব্যাংকে চাকরি করতেন আবদুল খালেক। ১৯৭১ সালে ওই ব্যাংকের চট্টগ্রাম শাখায় নিরাপত্তা প্রহরী হিসেবে কর্মরত ছিলেন। মুক্তিযুদ্ধ শুরু হলে নিজ এলাকায় এসে যোগ দেন যুদ্ধে। পরে তাকে অন্তর্ভুক্ত করা হয় নিয়মিত মুক্তিবাহিনীর চতুর্থ বেঙ্গল রেজিমেন্টের আলফা কোম্পানিতে। আহত হওয়ার আগে সাহসিকতার সঙ্গে যুদ্ধ করেন কসবা, মন্দভাগ, কইখোলা, নয়নপুরসহ আরও কয়েকটি স্থানে।

মুক্তিযুদ্ধে ভূমিকা 
ব্রাহ্মণবাড়িয়ার কসবা উপজেলার অন্তর্গত সালদা নদী। সীমান্তবর্তী এলাকা। ঢাকা থেকে সালদা রেলস্টেশন দিয়ে কুমিল্লা-চট্টগ্রাম ও সিলেটের রেল যোগাযোগ। এ কারণে ১৯৭১ সালে সালদা নদী ও সালদা রেলস্টেশন ছিল অত্যন্ত গুরুত্বপূর্ণ। এখানে ছিল পাকিস্তান সেনাবাহিনীর একটি শক্তিশালী ঘাঁটি। বিভিন্ন স্থানে ছিল তাদের প্রতিরক্ষা অবস্থান। মুক্তিবাহিনীর ২ নম্বর সেক্টরের সালদা নদী সাব-সেক্টরের মুক্তিযোদ্ধারা প্রায়ই পাকিস্তানি প্রতিরক্ষা অবস্থানে আক্রমণ করতেন। সেখানে যুদ্ধ ছিল তখন নিয়মিত ঘটনা।
সালদা নদীর পাকিস্তান সেনাবাহিনীর অবস্থানের খুব কাছাকাছিই ছিল মুক্তিবাহিনীর গোপন অগ্রবর্তী স্ট্যান্ডিং পেট্রল পার্টি। কয়েকজনের এই দলের সদস্য ছিলেন আবদুল খালেক। তারা পাকিস্তান সেনাবাহিনীর তৎপরতা লক্ষ করতেন। মাঝেমধ্যে গোপন স্থান থেকে বেরিয়ে এসে পাকিস্তানি সেনাদের ওপর ঝটিকা আক্রমণ চালিয়ে আবার চলে যেতেন তাদের গোপন অবস্থানে। ১৯৭১ সালের আগস্ট মাসের শেষ থেকে এভাবে তারা বেশ কয়েকটি সফল অপারেশন চালান। এরপর পাকিস্তান সেনাবাহিনী স্থানীয় রাজাকারদের সহায়তায় তাদের খোঁজ পেয়ে যায়। ২৫ সেপ্টেম্বর একদল পাকিস্তানি সেনা তিন দিক থেকে তাদের আকস্মিকভাবে আক্রমণ করে। তখন শুরু হয় যুদ্ধ। সেদিন সামগ্রিক পরিস্থিতি মুক্তিযোদ্ধাদের অনুকূলে ছিল না। তার পরও মুক্তিযোদ্ধারা প্রাণপণে যুদ্ধ করতে থাকেন। আবদুল খালেক ও তার সহযোদ্ধারা সীমিত অস্ত্র ও গোলাবারুদ দিয়েই সাহসিকতার সঙ্গে পাকিস্তানি সেনাদের অগ্রাভিযান প্রতিহত করেন। তারপর যুদ্ধ চলতে থাকে। এক সময় গুলি এসে লাগে আবদুল খালেকের মাথায় ও বুকে। কয়েকটি শেলের টুকরোও লাগে তার পায়ে। গুরুতর আহত হয়ে ঢলে পড়েন মাটিতে। পরে কাছাকাছি থাকা এক সহযোদ্ধা তাকে নিয়ে যান পেছনে। প্রাথমিক চিকিৎসার পর তাকে ভর্তি করা হয় আগরতলার এক হাসপাতালে। সেখানে তার অবস্থার অবনতি হলে উন্নত চিকিৎসার জন্য পাঠানো হয় হাসপাতালে। সেখানে চিকিৎসাধীন থাকা অবস্থায় দেশ স্বাধীন হয়।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
১৯৯৭-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
জোই পালমার

জর্জ ইউজিন জোই পালমার (; জন্ম: ২২ ফেব্রুয়ারি, ১৮৫৯ - মৃত্যু: ২২ আগস্ট, ১৯১০) নিউ সাউথ ওয়েলসের মুলওয়ালা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ক্রিকেটে ভিক্টোরিয়া ও নিউ সাউথ ওয়েলসের পক্ষে প্রতিনিধিত্ব করেছেন তিনি।  লে তিনি মূলতঃ ডানহাতি অফ-ব্রেক বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন। ১৮৮০ থেকে ১৮৮৬ সময়কালে অস্ট্রেলিয়ার পক্ষে ১৭ টেস্টে অংশগ্রহণ করেছেন ইউজিন পালমার নামে পরিচিত জোই পালমার।

খেলোয়াড়ী জীবন 
জোই পালমারের বেশ শক্ত খেলোয়াড়ী জীবন গড়ে উঠে। তবে, টেস্ট খেলোয়াড়ী জীবনের দিক দিয়ে বেশ স্বল্পতম ছিল। এ সময়ের মধ্যেই তিনি চারবার ইংল্যান্ড সফরে যান। স্বীয় খেলোয়াড়ী জীবনের শীর্ষস্থানে আরোহণকালে তিনি শীর্ষসারির মিডিয়াম পেস স্পিনারের মর্যাদা পান। এসসিজি তার প্রিয় মাঠ ছিল। এখানেই তিনি তার টেস্ট জীবনের সেরা বোলিং পরিসংখ্যান গড়েন ৭/৬৫।

১৮৮৬ সালে ইংল্যান্ড থেকে ক্ষত-বিক্ষত হাঁটু নিয়ে দেশে ফিরে আসেন ও আর কখনো টেস্ট ক্রিকেট অঙ্গনে উপস্থিত হতে পারেননি। তবে, ১৮৯৬-৯৭ মৌসুম পর্যন্ত অস্ট্রেলিয়ায় প্রথম-শ্রেণীর ক্রিকেটে অংশ নিয়েছেন।

এছাড়াও, পালমার অস্ট্রেলীয় রুলস ফুটবলের শীর্ষস্থানীয় খেলোয়াড় ছিলেন। ভিক্টোরিয়ান ফুটবল অ্যাসোসিয়েশন (ভিএফএ) প্রতিযোগিতায় দক্ষিণ মেলবোর্ন ফুটবল ক্লাবের পক্ষে খেলেন তিনি।

ব্যক্তিগত জীবন 
ডেভিড বার্নার্ড পালমার ও মেরি পালমার (বিবাহ-পূর্ব ব্যারি) দম্পতির সন্তান তিনি। ব্যক্তিগত জীবনে বিবাহিত তিনি। ১৮৮৮ সালে ফ্রেডেরিক কিন ব্ল্যাকহাম ও লুসিন্ডা অ্যান (বিবাহ-পূর্ব ম্যাকার্থি) দম্পতির কন্যা লুসিন্ডা অ্যান ব্ল্যাকহাম নাম্নী এক রমণীর পাণিগ্রহণ করেন। জন ম্যাকার্থি জ্যাক ব্ল্যাকহাম সম্পর্কে তার শ্যালক।

২২ আগস্ট, ১৯১০ তারিখে ৫১ বছর বয়সে ভিক্টোরিয়ার বেনালা এলাকায় জোই পালমারের দেহাবসান ঘটে।

তথ্যসূত্র

আরও দেখুন 
 জর্জ গিফেন
 মন্টি নোবেল
 আলফ্রেড শ
 আলিক ব্যানারম্যান
 পার্সি ম্যাকডোনেল
 ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর
 ক্রিকেট ও অস্ট্রেলীয় রুলস ফুটবল খেলোয়াড়দের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ

গ্রন্থপঞ্জি 
 Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. .

১৮৫৯-এ জন্ম
১৯১০-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
তাসমানিয়ার ক্রিকেটার
দক্ষিণ মেলবোর্ন ফুটবল ক্লাবের (ভিএফএ) খেলোয়াড়
নিউ সাউথ ওয়েলসের ক্রিকেটার
নিউ সাউথ ওয়েলস থেকে আগত ক্রিকেটার
ভিক্টোরিয়ার ক্রিকেটার
এস এইচ এম বি নূর চৌধুরী

এস এইচ এম বি নূর চৌধুরী (জন্ম: অজানা) বাংলাদেশ সেনাবাহিনীর একজন সাবেক সামরিক অফিসার। তিনি শেখ মুজিবুর রহমানের আত্মস্বীকৃত ও মৃত্যুদণ্ডাদেশপ্রাপ্ত আসামী। বর্তমানে তিনি কানাডায় অবস্থান করছেন।

জন্ম ও শিক্ষাজীবন 
এস এইচ এম বি নূর চৌধুরীর জন্ম সিলেটে। তার বাবার নাম এম এ নূর।

কর্মজীবন 
পাকিস্তান সেনাবাহিনীতে চাকুরি করতেন এস এইচ এম বি নূর চৌধুরী। ১৯৭১ সালে পশ্চিম পাকিস্তানে কর্মরত ছিলেন তিনি। মুক্তিযুদ্ধ শুরু হলে জুলাই মাসে পাকিস্তান থেকে ভারতে যান। তাকে মুক্তিবাহিনীতে অন্তর্ভুক্ত করে মুক্তিবাহিনীর প্রধান সেনাপতি জেনারেল মুহাম্মদ আতাউল গণি ওসমানীর এইড ডি ক্যাম্প (এডিসি) হিসেবে নিয়োগ দেওয়া হয়। অক্টোবর মাসের মাঝামাঝি নিয়মিত মুক্তিবাহিনীর জেড ফোর্সে অন্তর্ভুক্ত হন তিনি।

শেখ মুজিবুর রহমানের হত্যাকাণ্ডে ভূমিকা 
৭৫ এর হত্যাকাণ্ডের সাক্ষী বঙ্গবন্ধুর বিশ্বস্ত গৃহকর্মী আবদুর রহমান শেখ রমা জানান: “১৯৭৫ সালের ১৫ আগস্ট আনুমানিক ভোর ৫টার দিকে হঠাৎ বেগম মুজিব দরজা খুলে বাইরে এসে বলেন, দুস্কৃতকারীরা সেরনিয়াবাতের বাসা আক্রমণ করেছে। দ্রুত লেকের পাড়ে গিয়ে দেখি কিছু আর্মি গুলি করতে করতে বঙ্গবন্ধুর বাড়ির দিকে আসছে। বঙ্গবন্ধুকে তখন পিএ এবং রিসেপশনিস্টের রুমে কথা বলতে দেখি। দোতলায় উঠে দেখি বেগম মুজিব ছোটাছুটি করছেন। তিন তলায় গিয়ে আর্মিরা বাসা আক্রমণ করেছে বলে শেখ কামালকে ঘুম থেকে উঠাই। কামাল দ্রুত একটা শার্ট এবং প্যান্ট পরে নিচের দিকে চলে যান। তার স্ত্রী সুলতানা কামাল দোতলায় আসেন। দোতলায় একইভাবে শেখ জামালকে ঘুম থেকে উঠাই। শেখ জামালও দ্রুত শার্ট-প্যান্ট পরে মায়ের রুমে যান, সঙ্গে তার স্ত্রীও ছিলেন। তখন খুব গুলি হচ্ছিলো। এই পর্যায়ে শেখ কামালের আর্তচীৎকার শুনতে পাই।

এর আগেই বঙ্গবন্ধু নিচে নেমে আবার দোতলায় চলে এসেছিলেন। গুলি থামলে তিনি তার রুম থেকে বের হওয়ামাত্র আর্মিরা তাকে তার বেডরুমের সামনে ঘিরে ফেলে।”

রমা জানান: শেখ মুজিবুর রহমান তাদের বলেন, তোরা কি চাস? কোথায় নিয়া যাবি আমাকে? তারা তখন বঙ্গবন্ধুকে সিঁড়ির দিকে নিয়ে যাচ্ছিলো। দুই/তিন ধাপ নামার পর নিচের দিক থেকে আর্মিরা গুলি করে।

খেতাব বাতিলকরণ 
২০২১ সালের ৬ জুন বাংলাদেশ সরকারের মুক্তিযুদ্ধ বিষয়ক মন্ত্রণালয় প্রজ্ঞাপণের মাধ্যমে নুর চৌধুরীসহ মোট ৪ জনের খেতাব বাতিল করে।

তথ্যসূত্র 

বীর বিক্রম
শেখ মুজিবুর রহমানের হত্যাকাণ্ড
বাংলাদেশ কর্তৃক খুনের দায়ে দোষী সাব্যস্ত ব্যক্তি
বাংলাদেশী লেফটেন্যান্ট কর্নেল
মুক্তিবাহিনীর কর্মকর্তা
ভুলু মিয়া

ভুলু মিয়া (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
ভুলু মিয়ার জন্ম ফেনী জেলার দাগনভূঁইয়া উপজেলার ঢেউলিয়া গ্রামে। তার বাবার নাম বসু মিয়া এবং মায়ের নাম সরবতেন নেছা। তার স্ত্রীর নাম আরজাহান বেগম। তাদের তিন ছেলে দুই মেয়ে।

কর্মজীবন 
ইপিআরে চাকুরি করতেন ভুলু মিয়া। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। ২৮ মার্চ পাকিস্তানি সেনাবাহিনী তাদের আক্রমণ করে। দুর্যোগপূর্ণ ওই মুহূর্তে ভুলু মিয়া বলিষ্ঠ ভূমিকা পালন করেন। তার নেতৃত্বে সেক্টর হেডকোয়ার্টারে অবস্থানরত বাঙালি ইপিআর সেনারা বিদ্রোহ করে মুক্তিযুদ্ধে যোগ দেন। ভারতে যাওয়ার পর তাদের নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টে অন্তর্ভুক্ত করা হয়।

মুক্তিযুদ্ধে ভূমিকা 
১৯৭১ সালের ৩১ জুলাই দক্ষিণ অঞ্চলের অন্যতম যোগাযোগ মাধ্যম বাহদুরাবাদ ঘাটে মুক্তিবাহিনীর হঠাৎ আক্রমণে পাকিস্তানি সেনারা হকচকিত হয়ে পড়লেও কয়েক মিনিটের মধ্যেই নিজেদের গুছিয়ে নিয়ে পাল্টা আক্রমণ শুরু করে। ভুলু মিয়া সেদিন ভোরেই তার দল নিয়ে অবস্থান নেন বাহাদুরাবাদ রেলঘাটের জংশন পয়েন্টে। তারা কয়েকটি দলে একযোগে আক্রমণ করবেন সেটি ছিল পরিকল্পনা। মুক্তিযোদ্ধাদের এ দলের নেতৃত্বে ছিলেন এস আই এম নূরুন্নবী খান বীর বিক্রম। নির্দিষ্ট সময়ে ভুলু মিয়া সহযোদ্ধাদের নিয়ে আক্রমণ চালালেন পাকিস্তানি সেনাদের আবাসিক কোয়ার্টার হিসেবে ব্যবহৃত যাত্রীবাহী রেলবগিতে। রকেট লঞ্চার দিয়ে গোলাবর্ষণ এবং একযোগে অনেকগুলো হ্যান্ড গ্রেনেড ছুড়লেন। পাঁচটি রেলবগি ধ্বংস হয়ে যায়। এতে বগিতে ঘুমিয়ে থাকা বেশ কয়েকজন পাকিস্তানি সেনা হতাহত হলো। কিছু পাকিস্তানি সেনা নদীতে ঝাঁপিয়ে পড়ে প্রাণ বাঁচানোর চেষ্টা করল তবে সাঁতার না জানায় তাদের বেশির ভাগই ডুবে মার গেল। আক্রমণের কিছু সময় পর পাকিস্তানি সেনাবাহিনী পাল্টা আক্রমণ উপেক্ষা করে সহযোদ্ধাদের নিয়ে অপারেশন চালিয়ে যান ভুলু মিয়া। একটি শানটিং ইঞ্জিনের ব্যাপক ক্ষতিসাধন করেন তিনি। সম্মুখযুদ্ধও করতে থাকেন। সে সময়ে তিনি সামনাসামনি যুদ্ধ করছিলেন। তখনই পাকিস্তানি সেনাদের খুব কাছে থেকে ছোড়া একটি বুলেট তার বুকের বাঁ পাশে গেলে পেছন দিয়ে বেরিয়ে যায়। পিঠের পেছনে তখন বড় গর্ত। গায়ের গেঞ্জি খুলে দলা করে পিঠের গর্তের মধ্যে ঢুকিয়ে দিয়ে আবার পাকিস্তানি সেনাদের মোকাবেলা করতে লাগলেন ভুলু মিয়া। এ সময়ে তাদের অধিনায়ক অপারেশন শেষ করার সিগন্যাল দেন। এরপর সহযোদ্ধাদের সঙ্গে নিয়ে ক্রল করে পেছনে যেতে থাকেন তিনি। তখনো তার সহযোদ্ধারা বুঝতে পারেননি তিনি গুলিবিদ্ধ হয়ে গুরুতর আহত। পেছনে বেশ কিছুদূর যাওয়ার পর তারা বুঝতে পারলেন তাদের দলনেতা আহন। সে সময়ে তিনি দুর্বল হয়ে পড়েছেন। সহযোদ্ধারা তাকে ফিল্ড চিকিৎসাকেন্দ্রে পাঠান। সুস্থ হয়ে তিনি আবার যুদ্ধে যোগ দেন। পরে যুদ্ধ করেন বৃহত্তর সিলেটের গোয়াইনঘাট, ছাতক, রাধানগরসহ কয়েকটি জায়গায়।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
২০০৮-এ মৃত্যু
জন্ম সাল অজানা
হলদিয়া মাল্টি-মোডেল টার্মিনাল

হলদিয়া মাল্টি মোডেল টার্মিনাল হল পশ্চিমবঙ্গের পূর্ব মেদিনীপুর জেলার বন্দরনগরী হলদিয়ার একটি বার্জ ও ছোট জাহাজের জন্য নির্মীয়মান টার্মিনাল। টার্মিনালটি হলদিয়া বন্দরের কাছেই হুগলি নদীতে নির্মিত হচ্ছে। এই টার্মিনালটি ৬১ একর জমি নিয়ে গড়ে ওঠছে। টার্মিনালটি একটি নদী বন্দর হিসাবে গড়ে তোলা হবে। এই টার্মিনাল নির্মাণ করছে ভারতীয় অভ্যন্তরীণ জলপথ কর্তৃপক্ষ পশ্চিমবঙ্গ ও কলকাতা পোর্ট ট্রাস্ট এর সাহায্যে। এই টার্মিনালটি নির্মিত হলে হলদিয়া থেকে পন্য সহজেই বারাণসী পর্যন্ত পাঠানো যাবে জলপথে। 

হলদিয়ায় মাল্টিমোডাল টার্মিনালটি হলদিয়া ডক কমপ্লেক্সে ৭১.১৬৬ একর জমিতে (মূল টার্মিনালের জন্য ৬১ একর এবং রেল যোগাযোগের জন্য ১০.১৬৬ একর) দুই ধাপে নির্মিত হচ্ছে। প্রথম ধাপে, জলভাগের কাজগুলি, প্রধানত জেটি এবং সম্পর্কিত সুবিধা সরবরাহ করা হচ্ছে। দ্বিতীয় ধাপে, উপকূলীয় নির্মাণ এবং রেল যোগাযোগের সাথে প্রথম পর্যায়ের অবকাঠামো ছাড়িয়ে টার্মিনালের অবকাঠামোটি সম্প্রসারণ করা হবে। সমাপ্তির পরে, টার্মিনালের পণ্য পরিবহনের বার্ষিক ক্ষমতা হবে ৩.০৭ মিলিয়ন টন।

প্রেক্ষাপট 
সড়ক পথ ও রেলপথের তুলনায় জলপথে পণ্য পরিবহনের খড়চ কম হওয়ায় ভারত সরকার জলপথে পন্য পরিবহনের সিদ্ধান্ত নেয়। এর জন্য সরকার ঘোষণা করে হলদিয়া থেকে এলাহাবাদ পর্যন্ত জলপথে পন্য পরিবহন করা হবে। এর জন্য সরকার হুগলি ও গঙ্গা নদীতে ছোটো জাহাজ বা বার্জ চলাচলের জন্য পরিকাঠাও গড়ে তুলতে শুরু করে। সরকার থেকে বলা হয় জলপথে পন্য পরিবহনের জন্য হলদিয়া সাহেবগঞ্জ ও বারাণসীতে টার্মিনাল গড়া হবে। এই লক্ষ্যে হলদিয়াতে মাল্টি মোডেল টার্মিনাল নির্মাণ শুরু হয়।

ইতিহাস 
৬ নভেম্বর ২০১৭ সালে, পরিবেশ, বন ও জলবায়ু পরিবর্তন মন্ত্রণালয় হলদিয়া মাল্টি-মোডেল টার্মিনালের নির্মাণের জন্য উপকূলীয় নিয়ন্ত্রণ অঞ্চলের ছাড়পত্র প্রদান করে। ৪০.২২ কোটি টাকা ব্যয়ে হলদিয়া ডক কমপ্লেক্সের ৬১ একর জমিটি কলকাতা বন্দর ট্রাস্টের কাছ থেকে ৩০ বছরের ইজারা নেওয়া হয় এবং ২৩ এপ্রিল ২০১৮ সালে ইজারা নিবন্ধিত হয়।

স্থায়ী অর্থ কমিটি ১৭ অগাস্ট ২০১৬ থেকে ৫ অক্টোবর ২০১৬ সাল প্রকল্পের পর্যন্ত মূল্যায়ন করে। মূল্যায়ন করার পরে আনুমানিক ব্যয় ধরা হয় ৪৯৫ কোটি টাকা। ৩০ জুন ২০১৭ সালে, আইটিডি সিমেন্টেশন ইন্ডিয়া লিমিটেড'কে কাজের চুক্তি প্রদান করা হয়। জুলাই ২০১৭ সালে, প্রকল্পটি শুরু হয়। ২০২০ সালের অক্টোবর মাসে প্রকল্পটি সমাপ্ত হওয়ার কথা রয়েছে। তবে, ৩১ জানুয়ারি ২০২০ সালের হিসাবে ৩৫১.০৮ কোটি টাকা ব্যয়ে  প্রকল্পের ৭৮.২ শতাংশ কাজ শেষ হয়েছে।

নির্মাণ ব্যয় 
মাল্টিমোডাল টার্মিনালের নির্মাণের আনুমানিক মোট ব্যয় ৫৯৫.৩৬ কোটি টাকা, যার মধ্যে প্রথম পর্যায়ে ৫১৭.৩৬ কোটি টাকা এবং দ্বিতীয় পর্যায়- রেল যোগাযোগসহ ৭৮.০ কোটি টাকা ব্যয় হবে।

পণ্য পরিবহন 
পশ্চিমবঙ্গে প্রস্তাবিত হলদিয়া বহু উদ্দেশ্যসাধক টার্মিনালটি পশ্চিমবঙ্গ ও উত্তর-পূর্ব ভারতে পণ্য পরিবহনের একটি প্রধান কেন্দ্র হয়ে উঠবে। আগামী ২০১৮ সালের মধ্যে ৫.৯২ এমএমটিপিএ মাল পরিবহনের প্রতিশ্রুতি ও সম্ভাবনা রয়েছে এই টার্মিনালটির। যে সমস্ত প্রধান প্রধান পণ্য এই টার্মিনালটির মাধ্যমে পরিবহন করাহবে তার মধ্যে রয়েছে – ফ্লাই অ্যাশ, বনস্পতি তেল, সিমেন্ট ইত্যাদি।

তথ্যসূত্র

বহিঃসংযোগ

পশ্চিমবঙ্গের বন্দর
ভারতের বন্দর
নদী বন্দর
সীতাকুণ্ড ইউনিয়ন

সীতাকুণ্ড ইউনিয়ন বাংলাদেশের চট্টগ্রাম জেলার অন্তর্গত সীতাকুণ্ড উপজেলার একটি বিলুপ্ত ইউনিয়ন।

আয়তন 
সীতাকুণ্ড পৌরসভার আয়তন ছিল ২৮.৯১ বর্গ কিলোমিটার।

ইতিহাস 
১৯৯৮ সালের ১ এপ্রিল ৩নং সীতাকুণ্ড ইউনিয়নের সম্পূর্ণ অংশ নিয়ে সীতাকুণ্ড পৌরসভা গঠিত হওয়ার ফলে ইউনিয়ন পরিষদ কার্যক্রম বিলুপ্ত হয়ে যায়।

আরও দেখুন 
 সীতাকুণ্ড উপজেলা
 সীতাকুণ্ড মডেল থানা
 সীতাকুণ্ড পৌরসভা

তথ্যসূত্র

বহিঃসংযোগ 

বাংলাদেশের বিলুপ্ত ইউনিয়ন
সীতাকুণ্ড উপজেলার বিলুপ্ত ইউনিয়ন
কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা

কল্যাণী বিশ্ববিদ্যালয়ে মোট ৩৭ টি কলেজ রয়েছে। এর মধ্যে নদীয়া জেলার ২০ টি মুর্শিদাবাদ জেলার ১৬ টি ও ১ টি উত্তর ২৪ পরগনা জেলার। কলেজ গুলির তালিকা:

তালিকা 
 আশাননগর মদন মোহন তালুকদার কলেজ
 বহরামপুর কলেজ
 বেরহামপুর গার্লস্ কলেজ
 বেথুয়াডহরি কলেজ
 চাকদাহ কলেজ
 চাপড়া বাঙ্গালঝি মহাবিদ‍্যালয়
 চাপড়া গভর্মেন্ট কলেজ
 ডোমকল গার্লস্ কলেজ
 ডঃ বি.আর. আম্বেদকর কলেজ
 দুঃখুলাল নিবারণ চন্দ্র কলেজ
 ডোমকল কলেজ
 দ্বিজেন্দ্রলাল কলেজ
 হরিণঘাটা মহাবিদ্যালয়
 হাজী এ.কে খান কলেজ
 জলঙ্গী মহাবিদ্যালয়
 জঙ্গিপুর কলেজ
 যতীন্দ্র রাজেন্দ্র মহাবিদ্যালয়
 কল্যাণী গভর্মেন্ট কলেজ
 কল্যাণী মহাবিদ্যালয়
 কাঁচরাপাড়া কলেজ
 কাঁন্দি রাজ কলেজ
 করিমপুর পান্নাদেবী কলেজ
 কৃষ্ণনগর গভর্মেন্ট কলেজ
 কৃষ্ণনগর মহিলা কলেজ
 কৃষ্ণনাথ কলেজ
 লালগোলা কলেজ
 মুরাগাছা সরকারি কলেজ
 মুর্শিদাবাদ আদর্শ মহাবিদ্যালয়
 মোজাফফর আহমেদ মহাবিদ্যালয়
 নবদ্বীপ বিদ্যাসাগর কলেজ
 নবগ্রাম অমর চাঁদ কুন্ডু কলেজ
 নগর কলেজ
 নূর মোহাম্মদ স্মৃতি মহাবিদ্যালয়
 পান্থুপী হরিপদ গৌরীবালা কলেজ
 পলাশী কলেজ
 প্রীতিলতা মহিলা মহাবিদ্যালয়
 অধ্যাপক সৈয়দ নুরুল হাসান কলেজ
 রাজা বীরেন্দ্র চন্দ্র কলেজ
 রানাঘাট কলেজ
 রানী ধান্য কুমারী কলেজ
 সাগরদীঘি কামদা কিঙ্কার স্মৃতি মহাবিদ্যালয়
 শান্তিপুর কলেজ
 শ্রীকৃষ্ণন কলেজ
 শ্রীপাত সিংহ কলেজ
 সোনারায়ণ রামেশ্বর ফতেপুরিয়া কলেজ
 সুভাষ চন্দ্র বসু শতবর্ষ কলেজ
 সুধিরঞ্জন লাহিড়ী মহাবিদ্যালয়
 তেহট্ট গভর্মেন্ট কলেজ

আইন কলেজ 
 স্নেহাংশু কান্ত আচার্য ইনস্টিটিউট অফ ল
 বিমলাচন্দ্র আইন কলেজ
 জে.আর.এস.ই.টি. আইন কলেজ
 Mohammad Abdul Bari Institute of Juridical Science

চলচ্চিত্র বিষয়ক কলেজ 
 Institute of Mass Communication Film and Television Studies

তথ্যসূত্র 

কল্যাণী বিশ্ববিদ্যালয়
পশ্চিমবঙ্গ সম্পর্কিত তালিকা
পশ্চিমবঙ্গের বিশ্ববিদ্যালয় ও কলেজের তালিকা
কল্যাণী বিশ্ববিদ্যালয়ের অধিভুক্ত মহাবিদ্যালয়
কল্যাণী মহাবিদ্যালয়

কল্যাণী মহাবিদ্যালয়  (ইংরাজি: Kalyani Mahabidyalay) ১৯৯৯ সালে প্রতিষ্ঠিত কল্যাণী কলেজ নামে পরিচিত। ভারতের পশ্চিমবঙ্গের নদিয়া জেলার কল্যাণীতে অবস্থিত একটি সাধারণ ডিগ্রি কলেজ। এটিতে কলা, বাণিজ্য এবং বিজ্ঞান বিষয়ে স্নাতক কোর্স পড়ানো হয়ে থাকে। মহাবিদ্যালয়টিকল্যাণী বিশ্ববিদ্যালয় দ্বারা অনুমোদিত।

ইতিহাস 
কলেজটি প্রতিষ্ঠিত হয় এবং যাত্রা শুরু করে ১৮ জুলাই, ১৯৯৯ সাল। প্রতিষ্ঠানটি প্রাথমিক পর্যায়ে মাত্র চারটি অনার্স কোর্স এবং ২ পাস কোর্স, চালায়, কিন্তু ২০০০ থেকে ২০০১ সালে কল্যাণী বিশ্ববিদ্যালয় কলেজটিকে ১৮ টি কোর্স অনুমোদন করে। কলেজটি কল্যাণী শিল্পাঞ্চল স্টেশনের খুব কাছেই অবস্থিত।

পঠন-পাঠনের বিষয়

বিজ্ঞান বিভাগ 
 উদ্ভিদ বিদ্যা
 গণিত
 পরিসংখ্যান
 কম্পিউটার বিজ্ঞান
 অণু জীববিজ্ঞান ও জীববিজ্ঞান
 মাইক্রোবায়োলজি
 পদার্থবিজ্ঞান
 রসায়ন

কলা ও বাণিজ্য বিভাগ 
 বাংলা
 ইংরেজি
 শিক্ষা
 অর্থনীতি
 ইতিহাস
 ভূগোল
 রাষ্ট্র বিজ্ঞান
 সমাজতত্ত্ব
 বাণিজ্য

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র 

কল্যাণী বিশ্ববিদ্যালয়
১৯৯৯-এ পশ্চিমবঙ্গে প্রতিষ্ঠিত
কল্যাণী বিশ্ববিদ্যালয়ের অধিভুক্ত মহাবিদ্যালয়
১৯৯৯-এ প্রতিষ্ঠিত শিক্ষাপ্রতিষ্ঠান
নদিয়া জেলার বিশ্ববিদ্যালয় ও কলেজ
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
পূর্ব সাতবাড়িয়া বহুমুখী উচ্চ বিদ্যালয়

পূর্ব সাতবাড়িয়া বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার চন্দনাইশ উপজেলার অন্তর্গত সাতবাড়িয়া ইউনিয়নে অবস্থিত।

ইতিহাস 
১৯৬৭ সালে বিদ্যালয়টি প্রতিষ্ঠিত হয়। তৎকালীন সাতবাড়িয়া ইউনিয়ন পরিষদ চেয়ারম্যান জনাব আলহাজ্ব ফয়জুর রহমান সওদাগরের আন্তরিক প্রচেষ্টা ও এলাকাবাসীর সহযোগিতায় বিদ্যালয়টি প্রতিষ্ঠিত হয়।

ব্যবস্থাপনা 
বিদ্যালয় পরিচালনার জন্য জনাব মোহাম্মদ আতাউর রহমানকে সভাপতি করে ১১ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ 
বিদ্যালয়ের প্রধান শিক্ষক জনাব ফরিদ আহমদ। এছাড়া আরো ১০ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

অবকাঠামো 
বিদ্যালয়ে ভবনটি একটি দ্বিতল ভবন। ছাত্র-ছাত্রীদের খেলাধুলার জন্য একটি খেলার মাঠ রয়েছে।

শিক্ষা কার্যক্রম 
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৯৪%।

আরও দেখুন 
 চন্দনাইশ উপজেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ 

চন্দনাইশ উপজেলার শিক্ষাপ্রতিষ্ঠান
লালগোলা কলেজ

লালগোল কলেজ  প্রতিষ্ঠিত হয় ২০০৬ সালে মুর্শিদাবাদ জেলার লালগোলায় একটি সাধারণ ডিগ্রি কলেজ হিসাবে। এটি কলা বিষয়ে স্নাতক কোর্স অফার করে। কলেজটি কল্যাণী বিশ্ববিদ্যালয়ের অনুমোদিত।

পঠন-পাঠনের বিষয়
 বাংলা 
 ইংরেজি 
 আরবি
 সংস্কৃত
 শিক্ষা  
 ইতিহাস 
 ভূগোল 
 রাষ্ট্র বিজ্ঞান 
 এডুকেশন
 দর্শন

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

কল্যাণী বিশ্ববিদ্যালয়ের অধিভুক্ত মহাবিদ্যালয়
মুর্শিদাবাদ জেলার বিশ্ববিদ্যালয় ও মহাবিদ্যালয়‎
২০০৬-এ পশ্চিমবঙ্গে প্রতিষ্ঠিত
২০০৬-এ প্রতিষ্ঠিত শিক্ষাপ্রতিষ্ঠান
জঙ্গীপুর কলেজ

জঙ্গীপুর কলেজ  প্রতিষ্ঠিত হয় ১৯৫০ সালে মুর্শিদাবাদ জেলার জঙ্গিপুরের একটি সাধারণ ডিগ্রি কলেজ হিসাবে। এটি কলা, বিজ্ঞান এবং বাণিজ্য বিষয়ে স্নাতক কোর্স অফার করে। কলেজটি কল্যাণী বিশ্ববিদ্যালয়ের অনুমোদিত।

পঠন-পাঠনের বিষয়

বিজ্ঞান বিভাগ
 উদ্ভিদ বিদ্যা
 প্রাণী বিদ্যা
 গণিত 
 পদার্থবিজ্ঞান
 রসায়ন

কলা ও বাণিজ্য বিভাগ
 বাংলা 
 ইংরেজি 
শিক্ষা 
 অর্থনীতি 
ইতিহাস 
ভূগোল 
রাষ্ট্রবিজ্ঞান 
 বাণিজ্য
দর্শন

অনুমদিত

কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

আরও দেখুন
 কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা

তথ্যসূত্র

কল্যাণী বিশ্ববিদ্যালয়ের অধিভুক্ত মহাবিদ্যালয়
মুর্শিদাবাদ জেলার বিশ্ববিদ্যালয় ও মহাবিদ্যালয়
১৯৫০-এ পশ্চিমবঙ্গে প্রতিষ্ঠিত
১৯৫০-এ প্রতিষ্ঠিত শিক্ষাপ্রতিষ্ঠান
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
সাতবাড়িয়া বার আউলিয়া হামেদিয়া আলিম মাদ্রাসা

সাতবাড়িয়া বার আউলিয়া হামেদিয়া আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার চন্দনাইশ উপজেলার সাতবাড়িয়া ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়।

ইতিহাস 
১৯৭৬ সালে মাদ্রাসাটি প্রতিষ্ঠিত হয়। চট্টলার ঐতিহ্যবাহী স্বনামধন্য বার আউলিয়া কেরামের আসনস্থলে এক বড় বট বৃক্ষের ছায়া তলে মাদ্রাসাটি প্রতিষ্ঠিত।

ব্যবস্থাপনা 
মাদ্রাসা পরিচালনার জন্য কে এম ইমতিয়াজকে সভাপতি করে ১৩ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মুহাম্মদ আবদুর রহমান। এছাড়া আরও ১৬ জন অভিজ্ঞ শিক্ষকমণ্ডলী এ মাদ্রাসায় কর্মরত আছেন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৯৮%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।

আরও দেখুন 

 বাংলাদেশ মাদ্রাসা শিক্ষাবোর্ড
 ঢাকা আলিয়া মাদ্রাসা
 ইসলামী বিশ্ববিদ্যালয়, বাংলাদেশ
 বাংলাদেশের আলিয়া মাদ্রাসার তালিকা

তথ্যসূত্র

বহিঃসংযোগ 

চন্দনাইশ উপজেলার শিক্ষাপ্রতিষ্ঠান
চট্টগ্রাম জেলার আলিয়া মাদ্রাসা
১৯৭৬-এ প্রতিষ্ঠিত শিক্ষাপ্রতিষ্ঠান
১৯৭৬-এ বাংলাদেশে প্রতিষ্ঠিত